چاسوبل

رومن کیتھولک پادریاں دا اک خاص لباس جس نوں اوہ ماس دے ویلے پاندے نیں  ۔ ماس اک خاص عبادت دا ناں اے جہڑی مسیح (حضرت عیسی)دی موت توں پہلے آخری ضیافت مسیح دی یاد چ ایسے دن کیتی جاندی اے ( عیسائیاں دے عقیدے مطابق) ۔ اس عبادت دا اصطلاحی ناں عشائے ربانی اے ۔ یعنی خداوند دا عید فسح دے دن دا مخصوص کھانا ، جہڑا رات ویلے کھادا گئیا ۔ اس کھانے دی یادگار دے طور تے کھادا جاندا اے  ۔ اس چ شامل ہون آلے سارے آدمی اک بن سلا تے کڈھئیا ہوئیا کڑتا پاندے نیں کیونجے انجیل دی روایت موجب جدون حضرت مسیح نوں مصلوب کیتا گئیا سی تے آپ نے ایسے طرح دا اک بن سلا کڑتا پائیا ہوئیا سی ۔ رومن کیتھولک پادریاں دا ایہہ مخصوص لباس سینے تے پشت تے اک چوغے دی شکل چ ہندا اے تے بانہواں ننگیاں رہندیاں نیں ۔

category:عیسائیت
category:مذہب